Antimalarikum

Antimalarikum je liečivo, antiprotozoikum, ktoré sa používa na prevenciu alebo liečbu malárie. Antimalariká zasahujú do vývinové cyklu plazmódií a prerušujú ho. Antimalariká sa delia podľa svojej chemickej štruktúry na:

 deriváty 4-aminochinolínu (chlorochín, hydroxychlorochín, amodiachín),
 deriváty 8-aminochinolínu (primachín, etachín),
 deriváty chinolínmetanolu (chinín, meflochín), 
 deriváty biguanidu (proguanil, chlórproguanil, cykloguanil),
 deriváty 2,4-diaminopyrimidínu (pyrimetamín),
 deriváty fenantrénmetanolu (halogantrín, lumefantrín),
 deriváty naftochinónu (atovachón),
 artemisinín a jeho deriváty (artemisinín, arteméter, arteéter, artesunát),
 tetracyklínové antibiotiká (doxycyklín),
 linkozamínové antibiotiká (klindamycín).

Antimalariká je možné deliť podľa mechanizmu účinku na:

 inhibítory metabolizmu hému (chinín, chlorochín, hydroxychlorochín, meflochín, artemisinín, artesunát, arteméter, arteéter),
 inhibítory mitochondriálneho trnasportu elektrónov (primachín, etachín, atovachón),
 inhibítory dihydrofolátreduktázy (proguanil, chlórproguanil, cykloguanil, pyrimetamín),
 inhibítory syntézy hemozoínu (halogantrín, lumefantrín),
 inhibítory proteosyntézy (doxycyklín, klindamycín).

 Referencie 

 Pozri aj 
 doxycyklínová postexpozičná profylaxia
 doxycyklín
 klindamycín
 malária
 Plasmodium falciparum


Kategória:Malária
Kategória:Liečivá